Ο **Τάσος Αυλωνίτης** (Χαλκίδα, 1 Ιανουαρίου 1990) είναι Έλληνας ποδοσφαιριστής, ο οποίος αγωνίζεται στη θέση του κεντρικού αμυντικού για λογαριασμό του Πανσερραϊκού. Είναι γιος του παλαίμαχου ποδοσφαιριστή του Α.Ο. Χαλκίδας και νυν προπονητή ποδοσφαίρου, Αντώνη Αυλωνίτη.

Καριέρα
-------

### Σε συλλογικό επίπεδο

Ξεκίνησε το ποδόσφαιρο από την τοπική ομάδα της γενέτειράς του Χαλκίδας "Χαλκίνεος", με την οποία αγωνίστηκε στο τοπικό πρωτάθλημα της ΕΠΣ Εύβοιας. Το 2007 πήρε μεταγραφή για το Αιγάλεω, με το οποίο αγωνίστηκε τρεις περιόδους στη Β΄ Εθνική, εκ των οποίων τη μία αγωνίστηκε ως δανεικός στον Ηλυσιακό. Το 2010 μεταγράφηκε στην Καβάλα, όπου αγωνίστηκε την περίοδο 2010-11. Μετά την περιπέτεια της ομάδας, λόγω της εμπλοκής της στο σκάνδαλο στημένων αγώνων, έμεινε ελεύθερος και υπέγραψε συμβόλαιο με τον Πανιώνιο.

Το καλοκαίρι του 2014 αποκτήθηκε από τον Ολυμπιακό, έλαβε μέρος στην προετοιμασία του συλλόγου, όμως με την ολοκλήρωσή της αποφασίστηκε να παραμείνει ως δανεικός στην ομάδα της Νέας Σμύρνης. Τελικά όμως με την ξαφνική αποχώρηση του Αβραάμ Παπαδόπουλου τα δεδομένα άλλαξαν και παρέμεινε στον Ολυμπιακό.

Την 1η Φεβρουαρίου 2016 παραχωρήθηκε ως δανεικός στην αυστριακή Στουρμ Γκρατς για έξι μήνες, ενώ την 1η Σεπτεμβρίου του ίδιου έτους αποχώρησε ως ελεύθερος.

Τον Ιανουάριο του 2017 συμφώνησε να συνεχίσει στη σκωτσέζικη Χαρτς για έξι μήνες, όπου πραγματοποίησε εννέα συμμετοχές πρωταθλήματος και δύο στο κύπελλο, αποχωρώντας με την ολοκλήρωση της περιόδου.

Τον Σεπτέμβριο του 2017 συμφώνησε με τον Παναθηναϊκό υπογράφοντας συμβόλαιο διάρκειας δύο ετών. Στις 18 Απριλίου 2018 το σύμβολαιό του με τους πράσινους λύθηκε κοινή συναινέσει. Στις 27 Απριλίου 2018, επέστρεψε στην Στουρμ Γκρατς με την οποία υπέγραψε διετές συμβόλαιο συνεργασίας.

### Στις εθνικές ομάδες

Έχει αγωνιστεί στις μικρότερες εθνικές ομάδες Νέων (με την οποία το 2009 έκανε το ντεμπούτο του) και Ελπίδων.

Τίτλοι - Διακρίσεις
-------------------

Ολυμπιακός
* Πρωτάθλημα Ελλάδας: 2014-15
* Κύπελλο Ελλάδας: 2014-15

Παραπομπές
----------

1. ↑  «Τρίτη μετεγγραφή η Καβάλα (Third transfer for Kavala)». *Eleftherotypia*. 5 Ιουνίου 2010.
2. ↑  Στα ερυθρόλευκα Αυλωνίτης και Παπάζογλου, www.sport24.gr
3. ↑  Οριστικά στον Πανιώνιο ο Αυλωνίτης, www.gazzetta.gr
4. ↑  «Επιστρέφει στον Ολυμπιακό ο Αυλωνίτης, www.coppa.gr». Αρχειοθετήθηκε από το πρωτότυπο στις 4 Σεπτεμβρίου 2014. Ανακτήθηκε στις 3 Σεπτεμβρίου 2014.
5. ↑  Παραχωρήθηκε και επίσημα ο Αυλωνίτης, www.sport-fm.gr
6. ↑  Ελεύθερος ο Αυλωνίτης, www.zougla.gr
7. ↑  Στη Χαρτς ο Αυλωνίτης, www.gazzetta.gr
8. ↑  Τέλος από τη Χαρτς ο Αυλωνίτης, www.sport-fm.gr
9. ↑  Επίσημο: Στον Παναθηναϊκό ο Αυλωνίτης, www.sport-fm.gr
10. ↑  «Τέλος ο Αυλωνίτης από τον Παναθηναϊκό». *www.sport24.gr*. Ανακτήθηκε στις 7 Δεκεμβρίου 2018.
11. ↑  «Ο Αυλωνίτης επέστρεψε στη Στουρμ Γκρατς». *www.sport24.gr*. Ανακτήθηκε στις 7 Δεκεμβρίου 2018.

Εξωτερικοί σύνδεσμοι
--------------------

* Ο Tάσος Αυλωνίτης στο www.gazzetta.gr Αρχειοθετήθηκε 2013-11-04 στο Wayback Machine.
* Η καριέρα του Τάσου Αυλωνίτη στο soccerway.com
* Το προφίλ του Τάσου Αυλωνίτη στο www.transfermarkt.com

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Ποδόσφαιρο
* Πύλη:Ελλάδα
 |

 |